Document ID: 32012R0643
Publication Date: 2012-07-16

Title and Content:
PADOMES ĪSTENOŠANAS REGULA (ES) Nr. 643/2012
(2012. gada 16. jūlijs),
ar ko īsteno 11. panta 1. un 4. punktu Regulā (ES) Nr. 753/2011 par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (ES) Nr. 753/2011 (2011. gada 1. augusts) par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā (1), un jo īpaši tās 11. panta 1. un 4. punktu,
tā kā:
(1)
Padome 2011. gada 1. augustā pieņēma Regulu (ES) Nr. 753/2011.
(2)
Komiteja, kas izveidota saskaņā ar Apvienoto Nācijas Organizācijas Drošības padomes Rezolūcijas 1988 (2011) 30. punktu, 2012. gada 11. jūnijā svītroja divu personu vārdus no to personu, grupu, uzņēmumu un vienību saraksta, kam piemēro ierobežojošus pasākumus.
(3)
Komiteja 2012. gada 27. jūnijā pievienoja vienu personu to personu, grupu, uzņēmumu un vienību sarakstam, kam piemēro ierobežojošus pasākumus.
(4)
Turklāt, 2012. gada 28. jūnijā komiteja pievienoja vēl divas personas un divas vienības to personu, grupu, uzņēmumu un vienību sarakstam, kam piemēro ierobežojošus pasākumus.
(5)
Tādēļ attiecīgi būtu jāgroza Regulas (ES) Nr. 753/2011 I pielikums,
IR PIEŅĒMUSI ŠO REGULU.
1. pants
Personu un vienību ierakstus, kas minēti šīs regulas I pielikumā, pievieno Regulas (ES) Nr. 753/2011 I pielikumā izklāstītajam sarakstam.
2. pants
Personu ierakstus, kas minēti šīs regulas II pielikumā, svītro no Regulas (ES) Nr. 753/2011 I pielikumā izklāstītā saraksta.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 16. jūlijā

Classification:
Level 1 Categories: 100147
100161
100143
Level 2 Categories: 100172
100170
100194
100281
Level 3 Categories: 3584
3450
3474
5448
All Categories: 261
3483
3506
3584
3870